23.9.2022 г.
BG
Официален вестник на Европейския съюз
C 364/3
Нови национални страни на разменни евромонети (2022/C 364/03)
Разменните евро монети са законно платежно средство в цялата еврозона.
Комисията публикува всички нови проекти на евромонети (1), за да уведоми всички работещи с монети лица и обществеността като цяло.
На 12 юли 2022 г. Съветът на Европейския съюз реши, че Република Хърватия изпълнява необходимите условия за приемане на еврото на 1 януари 2023 г. (2) Следователно от 1 януари 2023 г. Република Хърватия ще емитира евромонети, при условие че ЕЦБ одобри размера на тиража (вж. член 128, параграф 2 от Договора за функционирането на Европейския съюз).
1 евроцент
2 евроцентa
5 евроцентa
10 евроцентa
20 евроцентa
50 евроцентa
1 евро
2 евро
Емитираща държава: Република Хърватия Дата на емисията: 1 януари 2023 г. Описание на изображенията 1, 2 и 5 цента: Глаголица на фона на шахматно подредените квадрати от герба на Хърватия В централната част на монетата са изобразени буквите „HR“, изписани на ъглеста глаголица под формата на лигатура, като „HR“ е официалният код за Хърватия по стандарта ISO 3166-1 alpha-2.
Глаголицата е най-старата славянска азбука и заедно с кирилицата е една от двете славянски азбуки.
Въпреки че е разработена по модел на гръцката азбука, глаголицата е оригинална азбука, която вероятно е създадена от Константин-Кирил Философ (Св.
Кирил) с цел популяризиране на християнството сред славянските народи.
Хърватите започват да използват глаголицата през втората половина на 9-и век и до края на 12-и век остават единственият народ, който използва и доразвива азбуката.
Едва 28 години след Библията на Гутенберг, през 1483 г., в Хърватия е отпечатана „Misal po zakonu rimskoga dvora“ (Missale Romanum Glagolitice) — първата книга, отпечатана на хърватския стар църковнославянски език, написана на хърватската (ъглеста) глаголица.
Това е първата инкунабула в Европа, която не е отпечатана на латиница и на латински език.
Глаголицата се използва в Хърватия до първата половина на 19-и век, като се превръща във важен елемент от хърватската идентичност.
Вдясно и под лигатурата „HR“ са шахматно подредените квадрати, които са част от на герба на Република Хърватия.
В горната централна част е посочена годината на емитиране, а в долната централна част — надписът на емитиращата държава.
По външния пръстен на монетата са изобразени дванадесетте звезди на европейското знаме.
(1) Вж.
ОВ С 373, 28.12.2001 г., стр. 1, ОВ С 254, 20.10.2006 г., стр. 6 и ОВ С 248, 23.10.2007 г., стр. 8 за справка по отношение на другите евромонети.
(2) Решение (ЕС) 2022/1211 на Съвета от 12 юли 2022 г. за приемане на еврото от Хърватия на 1 януари 2023 г. (ОВ L 187, 14.7.2022 г., стр. 31).